Al revés que la muyer del Cesar, los diputaos nin quieren selo nin paecelo. Nesti tiempu nel que la palabra recorte ye Trending Topic de la vida política, a los grupos políticos mayoritarios y dalgún minoritariu nun-yos importó un res la imaxe que dieron con una actitú  tan frívola. Nun ye que nun tengan ente los sos principios dética política la prudencia de gastar les perres públiques neso que seya única y realmente necesario, sinón que nun-yos preocupa nin dar la sensación de que son austeros. Créense totalmente ayenos al control fiduciariu que la sociedá tien quexercer sobre ellos, y esa, tengo pa min, ye la cabera frontera na degradación de lactividá política.